บาทเปิด 35.20 บาทต่อดอลล่าร์
เงินบาทเปิดตลาด 35.20 บาทต่อดอลล่าร์ หลังดอลลาร์อ่อนต่อเนื่อง มองกรอบ 35.15-35.25
26 ม.ค. 2560

เงินบาทเปิดตลาด 35.20 บาทต่อดอลล่าร์ หลังดอลลาร์อ่อนต่อเนื่อง มองกรอบ 35.15-35.25
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 35.20 บาท/ดอลลาร์ แข็งค่าจากเย็นวานนี้ที่ปิดตลาดอยู่ที่ระดับ 35.22/26 บาท/ดอลลาร์
"เงินบาทแข็งค่าลงมาอีก ถือเป็นการแข็งค่านับตั้งแต่วันที่มีการเลือกตั้งประธานาธิบดีสหรัฐฯ เมื่อวันที่ 9 พ.ย.ซึ่งดอลลาร์อ่อนค่าเมื่อเทียบกับทุกสกุล เพราะดูเหมือนคนยังสับสนและกังวลเกี่ยวกับนโยบายด้านอัตราแลกเปลี่ยนของสหรัฐฯที่ยังขาดความชัดเจน ตอนนี้ดอลลาร์ลงเกือบทุกวัน"
นักบริหารเงิน กล่าวว่า ในระยะสั้นๆ เรายังคาดว่าดอลลาร์ก็ยังน่าจะมีโอกาสอ่อนค่าต่อเนื่อง และเงินบาทก็น่าจะแข็งค่าต่อ มองกรอบการเคลื่อนไหวในกรอบระหว่าง 35.15-35.25 บาท/ดอลลาร์